dh-unibe/image-text_koenigsfelden-charters-post-1500 huggingface dataset:
Wir, Agnes, von gottes gnaden wilent chûnginn ze Ungern, ✳ tuͦn kunt
mitt urkûnd diz briefes, dz wir mitt gunst und willen unsers lieben bruͦders
Albreh̄, hˀtzogen ze Oͤsterrich, ze Styr und ze Kˀnden, ✳ geloͤst haben ✳ die vischentz,
die da hoͤret in den hof ze Lunghoven, ✳ und von der stûr ze Lunghoven vier
phunt phenning gèltes, ✳ umb zenhen und hundert guldin unsers aigenn
guͦtes. ✳ darumb, so ordnen wir und wellen, ✳ dz
die
eptissenn die visch, die da vallēt
von der egenempten vischentz, geben sol den swestren in der vasten und in dem
advent ùber tisch, ✳ und haissen oͧch mitt ernst, dz die ✳ ✳ èptissenn und dˀ cōvēt
phēning fùr die visch niemˀ genemen. ✳ geschaͤch aber, dz die ✳ ✳ èptiss₎ und dˀ convent
fùr die egenempten visch phenning naͤmin und si in der vasten und in dem advēt
ùber tisch nach unserr ordenung nit engaͤbent, ✳ wenn und wie dik dz geschaͤch, ✳ als
dik sùllen die vorbenēptem vier phūt geltes gevallen sin dez jares den bruͦdern
hie ze Kûngsvelt, ✳ die inen die êptissenn und dˀ convēt ✳ geben sùllen aun allen fùrzug. ✳ und dz disù unser ordenūg vest und gantz belib, ✳ so geben wir disen brief,
besigelt mitt unserm ingesigel, ✳ der gegeben wart ze Kûngsvelt in dem jar, do
man zalt von Cristus geburt drùzenhenhundert jar, dar nach in dem siben
und fûnfzigstem jar, ✳ an sant Anthonien tag ✳ der egenempten Minren Bruͦdˀ orden. ✳
Königsf. 273
Kgsf. 273
wist über vischētzen
Bremgart₎ ✳ Lùnckhoff₎
und Mùry ✳
K ✳ T ✳ 77 ✳
1357 ✳
Staatsarchiv
AARGAU
wie dù fischentz geordnet
ist ze Lunkhofen
der andˀ ✳ b ✳